ai4bharat/Pralekha huggingface dataset:
రహదారి రవాణా, హైవేల మంత్రిత్వ శాఖ
వ్యాపారాన్ని సులభతరం చేయడానికి ఎన్ హెచ్ ఏ ఐ చర్యలు తీసుకుంటుంది
వ్యాపార సౌలభ్యాన్ని మరింత మెరుగుపరచడానికి మరియు నిర్మాణ నాణ్యతను మెరుగుపరచడానికి, ఎన్ హెచ్ ఏ ఐ ఛైర్మన్, శ్రీ సంతోష్ కుమార్ యాదవ్, జాతీయ రహదారుల నిర్మాణం లో గుంతలు లేని జాతీయ రహదారులను నిర్ధారించడానికి అత్యధిక నాణ్యతా ప్రమాణాలను పాటించేలా నేషనల్ హైవేస్ బిల్డర్ ఫెడరేషన్ ప్రతినిధులతో సమావేశానికి నాయకత్వం వహించారు.
డిటైల్డ్ ప్రాజెక్ట్ రిపోర్ట్ తయారీలో ప్రమాణాలను మెరుగుపరచాల్సిన అవసరం, డిజైన్ లోపాలను గుర్తించి సరిచేయడానికి మరియు ప్రణాళికలను మెరుగుపరచడానికి మరియు నష్టాలను తగ్గించడానికి ప్రాజెక్ట్ బృందాలను సన్నద్ధం చేయడం గురించి, అడ్డంకులను తొలగించడం మరియు సిస్టమ్ మెరుగుదలను అందించడం ద్వారా కార్యాచరణ సామర్థ్యాన్ని ప్రోత్సహించడంపై కూడా ప్రాధాన్యత ఇవ్వబడింది. ఈ చర్యలు జాతీయ రహదారులపై భద్రత మరియు వినియోగదారు అనుభవాన్ని మెరుగుపరచడానికి నాణ్యత మరియు నిర్మాణం యొక్క ఉన్నత ప్రమాణాలను నెలకొల్పడానికి సహాయపడతాయి.
వ్యాపారాన్ని సులభతరం చేయడానికి మరియు లబ్దిదారులందరితో మెరుగైన పని సంబంధాలను సులభతరం చేయడానికి ఎన్ హెచ్ ఏ ఐ కట్టుబడి ఉంది. పరిశ్రమ సంస్థలు చేసిన సూచనలను అమలు చేయడానికి అధికార యంత్రాంగం ఎప్పటికప్పుడు చొరవ తీసుకుంటుంది. ప్రాజెక్ట్ల కోసం నాణ్యతా ప్రమాణాలు మరియు అభ్యాసాలను మెరుగుపరచడానికి కన్సెషనర్లు, కాంట్రాక్టర్లు మరియు కన్సల్టెంట్లకు ఎన్ హెచ్ ఏ ఐ మద్దతు ఇస్తుంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 సాయంగా ప్రపంచ దేశాల నుంచి అందుతున్న వస్తువులను రాష్ట్రాలు/ కేంద్రపాలిత ప్రాంతాలకు సమర్ధంగా కేటాయిస్తున్న కేంద్రం
ఇంతవరకు 1841 ఆక్సిజన్ కాన్సన్ట్రేటర్లు, 1814 ఆక్సిజన్ సిలిండర్లు, 09 ఆక్సిజన్ ఉత్పత్తి ప్లాంట్లు; 2403 వెంటిలేటర్లు / బి పిఎపి / సి పిఎపి, 2.8 లక్షలకు మించి రెమ్డెసివిర్ ఇంజెక్షన్ల పంపిణీ
కోవిడ్-19 కట్టడికి భారత ప్రభుత్వం చేస్తున్న ప్రయత్నాలకు ప్రపంచ దేశాలు తమ సహాయసహకారాలను అందిస్తున్నాయి. ప్రజా సంక్షేమానికి ప్రాధాన్యత ఇస్తూ రాష్ట్రాలు/ కేంద్రపాలిత ప్రాంతాల సహకారంతో కేంద్ర ప్రభుత్వం కోవిడ్-19కి వ్యతిరేకంగా సాగుతున్న పోరాటానికి నాయకత్వం వహిస్తోంది.
విదేశాల నుంచి అందుతున్న సహాయ సామాగ్రిని రాష్ట్రాలు, కేంద్రపాలిత ప్రాంతాలకు ఏవిధంగా కేటాయించి సరఫరా చేయాలన్న అంశాన్ని చర్చించడానికి నీతి ఆయోగ్ సీఈఓ శ్రీ అమితాబ్ కాంత్ అధ్యక్షతన ఉన్నత స్థాయీ సమావేశం జరిగింది. దీనిలో కేంద్ర కార్యదర్శి  శ్రీ అమిత్ ఖరే, కేంద్ర కార్యదర్శి  డాక్టర్ టి వి సోమనాథన్, అదనపు కార్యదర్శి  శ్రీర్ దమ్ము రవి, అదనపు కార్యదర్శి  శ్రీమతి ఆర్తి అహుజా పాల్గొన్నారు. సహాయ సామాగ్రి గమ్య స్థానం నుంచి బయలుదేరిన వెంటనే ఆ సమాచారాన్ని కేంద్ర ఆరోగ్య మంత్రిత్వశాఖకు అందిస్తున్నారని, దీనిప్రకారం పంపిణీ కార్యక్రమాన్ని సిద్ధం చేస్తున్నారని ఎంఇఎ అదనపు కార్యదర్శి వివరించారు. సహాయ సామగ్రి దేశానికి చేరిన సమయానికి పంపిణీ ప్రణాళికను సిద్ధం చేస్తున్నామని ఆరోగ్య శాఖ అదనపు కార్యదర్శి తెలిపారు.
వివిధ దేశాలు/ సంస్థల నుంచి భారతదేశానికి 2021 యాప్రాల్ 27వ తేదీ నుంచి వైద్య సరఫరాలు, పరికరాలు అందుతున్నాయి. ఇంతవరకు 1841 ఆక్సిజన్ క్యాన్సన్ట్రేటర్లు, 1814 ఆక్సిజన్ సిలిండర్లు; 09 ఆక్సిజన్ ఉత్పత్తి ప్లాంట్లు; 2403 వెంటిలేటర్లు / బి పిఎపి / సి పిఎపి; 2.8 లక్షలకు మించి రెమ్డెసివిర్ ఇంజెక్షన్లు భారతదేశానికి చేరాయి.
2021 మే అయిదవ తేదీన వివిధ దేశాలనుంచి అందిన ప్రధాన వస్తువులు :
1. ఆస్ట్రేలియావెంటిలేటర్ / బి పిఎపి / సి పిఎపిఆక్సిజన్ కాన్సంట్రేటర్ 
2. అమెరికాఆర్ డి కేరెమ్డెసివిర్పీపీఈ కిట్లు మరియు అదనపు ఇతర వస్తువులు
3. బహ్రెయిన్లిక్విడ్ ఆక్సిజన్ కంటైనర్ 
2021 మే అయిదవ తేదీ వరకు అందిన అన్ని వస్తువులు, పరికరాలను రాష్ట్రాలు/ కేంద్రపాలిత ప్రాంతాలకు కేటాయించి సరఫరా చేయడం జరిగింది. ఈ ప్రక్రియ నిరంతరం కొనసాగుతోంది.
అంతర్జాతీయ సహాయంలో భాగంగా అందిన కోవిడ్ పరికరాలను ఇప్పటికే ఆసుపత్రిలో నెలకొల్పామని న్యూఢిల్లీ ఎల్హెచ్ఎంసి ఆసుపత్రి డాక్టర్ ఎన్ ఎన్ మాథుర్ తెలిపారు.
అందుతున్న సహాయక సామాగ్రిని సమర్థవంతంగా కేటాయించి పంపిణీ చేయడం కోసం భారత ప్రభుత్వం ఒక క్రమబద్ధమైన యంత్రాంగాన్ని రూపొందించింది. గ్రాంట్లు, సహాయం మరియు విరాళాలుగా విదేశాల నుంచి అందుతున్న కోవిడ్-19 సహాయాన్ని స్వీకరించి కేటాయించడం కోసం ఆరోగ్య మంత్రిత్వ శాఖలో ప్రత్యేక సమన్వయ కేంద్రం ఏర్పాటయ్యింది. ఈ సెల్ 2021 ఏప్రిల్ 26 నుంచి పనిచేయడం ప్రారంభించింది. 2021 మే 2 నుంచి ఆరోగ్య మంత్రిత్వ శాఖ ఒక ప్రామాణిక ఆపరేటింగ్ విధానం రూపొందించి అమలు చేస్తోంది.
వివిధ ఏజెన్సీలతో సమన్వయం చేస్తూ సరకుల రవాణాలో జాప్యం లేకుండా చూడడానికి చర్యలను తీసుకుంటున్నారు. దీనిని ప్రతీరోజూ కేంద్ర ఆరోగ్య మంత్రిత్వ శాఖ సమగ్రంగా పర్యవేక్షిస్తోంది. 31 రాష్ట్రాలు / యుటిలలో వైద్య సౌకర్యాలను మెరుగుపరచి కోవిడ్ -19 రోగులకు అవసరమైన చికిత్సను అందించడానికి ఈ చర్యలు సహాయపడుతున్నాయి.
|
ఆరోగ్య, కుటుంబ సంక్షేమ మంత్రిత్వ శాఖ
|
190.67 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.09 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 19,494
గత 24 గంటల్లో నమోదయిన కొత్త కేసులు 2,897
ప్రస్తుత రికవరీ రేటు 98.74%
వారపు పాజిటివిటీ రేటు 0.74%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 190.67 కోట్ల  డోసులను టీకా కార్యక్రమం అధిగమించింది. 2,37,57,172 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 3.09 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,05,920
|
|
రెండో డోసు
|
|
1,00,26,181
|
|
ముందు జాగ్రత్త డోసు
|
|
49,64,462
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,17,174
|
|
రెండో డోసు
|
|
1,75,58,847
|
|
ముందు జాగ్రత్త డోసు
|
|
80,27,733
|
|
12-14 ఏళ్ల వారు
|
|
మొదటి డోసు
|
|
3,09,04,928
|
|
రెండో డోసు
|
|
1,06,53,576
|
|
15-18 ఏళ్ల వారు
|
|
మొదటి డోసు
|
|
5,88,10,802
|
|
రెండో డోసు
|
|
4,34,40,645
|
|
18-44 ఏళ్ల వారు
|
|
మొదటి డోసు
|
|
55,63,61,897
|
|
రెండో డోసు
|
|
48,29,41,079
|
|
ముందు జాగ్రత్త డోసు
|
|
3,17,942
|
|
45-59 ఏళ్ల వారు
|
|
మొదటి డోసు
|
|
20,30,83,250
|
|
రెండో డోసు
|
|
18,92,00,668
|
|
ముందు జాగ్రత్త డోసు
|
|
8,62,326
|
|
60 ఏళ్లు పైబడినవారు
|
|
మొదటి డోసు
|
|
12,69,81,581
|
|
రెండో డోసు
|
|
11,79,12,126
|
|
ముందు జాగ్రత్త డోసు
|
|
1,58,79,494
|
|
ముందు జాగ్రత్త డోసులు
|
|
3,00,51,957
|
|
మొత్తం డోసులు
|
|
1,90,67,50,631
దేశవ్యాప్త క్రియాశీల కేసుల సంఖ్య 19,494. మొత్తం పాజిటివ్ కేసుల్లో ఇది 0.05 శాతం.
భారతదేశ రికవరీ రేటు 98.74 శాతంగా ఉంది. గత 24 గంటల్లో 2,986 మంది రోగులు కోలుకున్నారు. దీంతో, కోలుకున్న రోగుల సంఖ్య  4,25,66,935 కి పెరిగింది.
గత 24 గంటల్లో 2,897 కొత్త కేసులు నమోదయ్యాయి.
గత 24 గంటల్లో మొత్తం 4,72,190 పరీక్షలు చేశారు. దేశవ్యాప్తంగా ఇప్పటివరకు 84.19 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.74 శాతంగా, రోజువారీ పాజిటివిటీ రేటు 0.61 శాతంగా నమోదయ్యాయి.
రాష్ట్రపతి సచివాలయం
రాష్ట్రపతిని కలిసిన ఇండియన్ ఫారెస్ట్ సర్వీస్ ప్రొబేషనర్లు, ఇండియన్ డిఫెన్స్ ఎస్టేట్స్ సర్వీస్ అధికారులు/శిక్షణలో ఉన్న అధికారులు
ఇండియన్ ఫారెస్ట్ సర్వీస్  ప్రొబేషనర్లు, ఇండియన్ డిఫెన్స్ ఎస్టేట్స్ సర్వీస్  అధికార్లు/శిక్షణలో ఉన్న అధికార్లు ఈ రోజు రాష్ట్రపతి భవన్కు వెళ్లి, భారత రాష్ట్రపతి శ్రీమతి ద్రౌపది ముర్మును కలిశారు.
ప్రపంచ నాయకత్వ పాత్రను భారత్ చేజిక్కించుకుంటున్న ప్రస్తుత నేపథ్యంలో ప్రజా సేవకులుగా మీ ప్రయాణం ప్రారంభమైందని అధికార్లకు రాష్ట్రపతి చెప్పారు. తన సాంస్కృతిక వైభవం, సాంకేతికత పురోగతితో ప్రపంచ దృష్టిని భారతదేశం ఆకర్షిస్తోందన్నారు. సాంకేతికత, సంప్రదాయాలు కలిసికట్టుగా ముందుకు సాగుతాయని మన దేశం నిరూపించిదన్నారు.
అందించే సేవలు, సౌకర్యాలు పర్యావరణ అనుకూలంగా, స్థిరంగా ఉండేలా చూడటం ఇండియన్ డిఫెన్స్ ఎస్టేట్స్ సర్వీస్ అధికార్ల కర్తవ్యం అని రాష్ట్రపతి గుర్తు చేశారు. సుపరిపాలనకు సాంకేతికత బాగా ఉపయోగపడుతుందని, సాంకేతికత నైపుణ్యాలను ఎప్పటికప్పుడు మెరుగుపరుచుకుంటూ ఉండాలని సూచించారు. సమర్ధవంతమైన పరిపాలన, రక్షణ భూముల నిర్వహణ కోసం సాంకేతిక పరిజ్ఞానాన్ని సాధ్యమైనంత వరకు ఉపయోగించుకోవాలని పిలుపునిచ్చారు.
ఇండియన్ ఫారెస్ట్ సర్వీస్ ప్రొబేషనర్లకు కూడా రాష్ట్రపతి కొన్ని సూచనలు చేశారు. అడవులు, వాటిలో బతికే వన్యప్రాణులు మన దేశానికి అమూల్యమైన వనరులు, వారసత్వ సంపద అని చెప్పారు. పర్యావరణ క్షీణత, అటవీ విస్తీర్ణం తగ్గిపోవడం, వాతావరణ మార్పులు వంటి సమస్యలు ప్రపంచ దేశాల ఒప్పందాల్లో కీలక దశలో ఉన్నాయని చెప్పారు. అందుకే, పర్యావరణ పరిరక్షణకు 21వ శతాబ్దానికి కీలకంగా మారిందని అన్నారు. భారతదేశం, ప్రపంచానికి "లైఫ్"  అనే మంత్రాన్ని అందించిందన్నారు. ఈ మంత్రాన్ని అమలు చేయడానికి అవిశ్రాంతంగా కృషి చేయాలని ప్రొబేషనర్లకు రాష్ట్రపతి సూచించారు.
రాష్ట్రపతి ప్రసంగం పూర్తి పాఠాన్ని చూడటానికి ఇక్కడ క్లిక్ చేయండి
పర్యావరణం, అడవులు, మరియు వాతావరణ మార్పు మంత్రిత్వ శాఖ
జాన్ కెర్రీతో మంత్రి శ్రీ భూపేందర్ యాదవ్ టెలిఫోన్ చర్చలు
కేంద్ర పర్యావరణ, అటవీ, వాతావరణ మార్పుల మంత్రి శ్రీ భూపేందర్ యాదవ్ 10 జనవరి, 2022న.. భారత కాలమాన ప్రకారం సాయంత్రం 19.00 గంటలకు.. పర్యావరణ పరిరక్షణ విషయమై అమెరికా అధ్యక్ష ప్రత్యేక ప్రతినిధి శ్రీ జాన్ కెర్రీతో టెలిఫోన్లో మాట్లాడారు. కాప్ 26  సమయంలో ప్రకటించిన భారతదేశం యొక్క ప్రతిష్టాత్మక వాతావరణ కార్యాచరణ లక్ష్యాలతో సహా విస్తృతమైన సమస్యలపై వారిద్దరు చర్చించారు. క్లైమేట్ యాంబిషన్, ఫైనాన్స్ మొబిలైజేషన్, అడాప్టేషన్ మరియు రెసిలెన్స్ మరియు ఫారెస్ట్రీ అనే నాలుగు స్తంభాపై భారతదేశం - యుఎస్ క్లైమేట్ యాక్షన్ అండ్ ఫైనాన్స్ మొబిలైజేషన్ డైలాగ్ ని ముందుకు తీసుకెళ్లేందుకు వీలుగా ఇరువురు నేతలు చర్చించారు. గ్లాస్గోలో ప్రధాని మోదీ చేసిన వన్ వర్డ్ క్యాంపెయిన్ ఎల్.ఐ.ఎఫ్.ఈ పై దృష్టి సారించాల్సిన ప్రాముఖ్యతను, ఆవశ్యకతను గురించి శ్రీ యాదవ్ టెలిఫోన్ చర్చల సందర్భంగా ప్రధానంగా ప్రస్తావించారు. మేజర్ ఎకానమీ ఫోరమ్  యొక్క రాబోయే సమావేశం గురించి కూడా నాయకులిరువురు చర్చించారు.
బొగ్గు మంత్రిత్వ శాఖ
తమిళనాడులో విద్యుత్ కేంద్రాలకు బొగ్గు సరఫరా
తమిళనాడు ఉత్పత్తి యూనిట్లకు రోజుకు 72000 ఎంటి బొగ్గు సరఫరాకు హామీ ఇవ్వవలసింది తమిళనాడు ప్రభుత్వం నుంచి బొగ్గు మంత్రిత్వ శాఖ సూచనలను అందుకుంది. ఇందుకు సంబంధించి సరఫరా స్థితిగతులను తమిళనాడు ప్రభుత్వానికి వివరించడం జరిగింది. ఆర్థిక సంవత్సరం 2023-23లో సానుకూల వార్షిక కాంట్రాక్టు పరిమాణంలో కోల్ ఇండియా లిమిటెడ్  కింద పనిచేస్తున్న టాంగెడ్కో  మొత్తం 4.65 మిలియన్ మెట్రిక్ టన్నుల లో 97% వాస్తవరూపంలో 4.5 ఎంఎంటిల బొగ్గును సరఫరా చేసింది. అంతేకాకుండా, టాంగెడ్కోకు అవగాహనా పత్రం  కింద సింగరేణి కాలరీస్ కంపెనీ లిమిటెడ్  కూడా బొగ్గును సరఫరా చేస్తోంది.
విద్యుత్ రంగానికి బొగ్గు సరఫరా సమస్యలను పరిష్కరించేందుకు, విద్యుత్ మంత్రిత్వ శాఖ, బొగ్గు మంత్రిత్వ శాఖ, రైల్వే మంత్రిత్వ శాఖ, కేంద్ర విద్యుత్ అథారిటీ , కోల్ ఇండియా లిమిటెడ్ , సింగరేణీ కాలరీస్ కంపెనీ లిమిటెడ్  ప్రతినిధులతో ఏర్పడిన అంతర్ మంత్రిత్వ ఉపబృందం క్రమం తప్పకుండా సమావేశమై థర్మల్ విద్యుత్ కేంద్రాలకు బొగ్గు సరఫరాను మెరుగుపరచడంతో పాటు, విద్యుత్ రంగానికి సంబంధించి విద్యుత్ కేంద్రాలలో కీలకమైన బొగ్గు స్టాకు పరిస్థితిని ఉపశమింపచేయడం సహా ఈ రంగానికి సంబంధించి ఏర్పడే ఏవైనా ఆకస్మిక పరిస్థితులను ఎదుర్కోవడం వంటి వివిధ కార్యాచరణకు సంబంధించిన నిర్ణయాలు తీసుకుంది.
దీనికి అదనంగా, రైల్వే బోర్డు చైర్మన్, బొగ్గు మంత్రిత్వ శాఖ కార్యదర్శి, పర్యావరణం, అడవులు, వాతావరణ మార్పు మంత్రిత్వ శాఖ కార్యదర్శి, బొగ్గు సరఫరా మెరుగుపరచడాన్ని పర్యవేక్షించేందుకు, విద్యుత్ ఉత్పాదన సామర్ధ్యాన్ని పర్యవేక్షించేందుకు విద్యుత్ మంత్రిత్వ శాఖ కార్యదర్శితో అంతర్ మంత్రిత్వ శాఖల కమిటీ ని ఏర్పాటు చేసింది. ఐఎంసి అవసరమైనప్పుడు ప్రత్యేక ఆహ్వానితులుగా నూతన, పునరుత్పాదక ఇంధన కార్యదర్శిలతో సిఇఎ చైర్పర్సన్లను అంతర్ మంత్రిత్వశాఖల కమిటీ లో చేర్చుకుంటుంది.
ఈ సమాచారాన్ని కేంద్ర బొగ్గు, గనులు, పార్లమెంటరీ వ్యవహారాల మంత్రి శ్రీ ప్రహ్లాద్ జోషి సోమవారం రాజ్యసభకు ఇచ్చిన లిఖితపూర్వక సమాధానంలో ఇచ్చారు.
(
ఆయుష్
ఔషధ మొక్కల కోసం సహాయ సంఘాన్ని ప్రారంభించిన జాతీయ ఔషధ మొక్కల బోర్డు
ఔషధ మొక్కల విలువ, సరఫరా గొలుసులో భాగస్వాముల మధ్య అనుసంధానం అవసరం అని ఆయుష్ మంత్రిత్వ శాఖకు చెందిన జాతీయ ఔషధ మొక్కల బోర్డు  యోచిస్తోంది.
గుణాత్మక మొక్కల నాటేందుకు వినియోగించే సామాగ్రిపై పరిశోధన, అభివృద్ధి, సాగు, ఔషధ మొక్కల వాణిజ్యం/ మార్కెట్ అనుసంధానత వంటి అంశాలపై ఎన్ ఎంపిబి సహాయ సంఘాలు చర్చించి, సమస్యలను పరిష్కరిస్తాయి.
రైతులు, ఉత్పత్తిదారుల మధ్య అనుసంధానాన్ని ఏర్పాటు చేసేందుకు, సీడ్ షెల్ఫ్ పద్ధతిని ప్రవేశపెడుతున్నారు. ఇందులో నాణ్యమైన నాటేందుకు వినియోగించే సామాగ్రి , మంచి వ్యవసాయ పద్ధతులు , మంచి పంట కోత పద్ధతులలకు సంబంధించిన అంశాలకు సంబంధించిన విషయాలను పరిష్కరిస్తారు.
మొదటి దశలో ఎన్ ఎంపిబి సహాయ సంఘాలను అశ్వగంధ, పిప్పలి , ఓన్లా , గుగ్గులు , శతావరి వంటి ఔషధ మొక్కలకు ప్రతిపాదించారు.
ఎన్ఎంపిబి సహాయ సంఘానికి రిజిస్ట్రేషన్కు లింకు ఎన్ ఎంపిబి వెబ్సైట్లో అందుబాటులో ఉంది. అర్హులైన రైతులు, ఎఫ్పిఒలు/ ఎఫ్పిసి/ ఒపిఎం కేంద్రాలు/ విత్తన బ్యాంకులు/ నర్సరీలు/ స్వయం సహాయక బృందాలు/ స్వచ్ఛంద సంస్థలు/ వ్యాపారవేత్తలు/ ఉత్పత్తిదారులు/ ఎగుమతిదారులు/ ఫార్మా/ పరిశోథక సంస్థలు / వ్యవసాయ యూనివర్సిటీలు సహాయ సంఘంలో భాగస్వాములు కావడానికి నమోదు చేసుకోవచ్చు.
పౌర విమానయాన మంత్రిత్వ శాఖ
కోవిడ్-19 వాక్సిన్లను ప్రయోగాత్మకంగా బట్వాడా చేసేందుకు డ్రోన్లను ఉపయోగించేందుకు తెలంగాణ ప్రభుత్వానికి అనుమతి
డ్రోన్లను ఉపయోగించి వాక్సిన్లను బట్వాడా చేయడాన్ని అధ్యయనం చేసేందుకు ఐసిఎంఆర్కు అనుమతి
ఆరోగ్య సంరక్షణ మరింత మెరుగ్గా అందుబాటులో ఉండాలన్న లక్ష్యాన్ని సాధించడం అనుమతుల వెనుక ఉద్దేశ్యం
తెలంగాణ ప్రభుత్వం డ్రోన్ల ఏర్పాటుకు పౌర విమానయాన మంత్రిత్వ శాఖ , డైరెక్టరేట్ జనరల్ ఆఫ్ సివిల్ ఏవియేషన్  షరతులతో కూడిన మినహాయింపును మంజూరు చేశారు. డ్రోన్లను ఉపయోగించి దృశ్యమాన పరిధిలో ఉన్నవారికి కోవిడ్-19 మందులు ఇచ్చే ప్రయోగాలను నిర్వహించేందుకు వాటి వినియోగానికి అనుమతిని ఇచ్చారు. ఈ మినహాయింపులతో కూడిన అనుమతి ఒక ఏడాది లేక తదుపరి ఉత్తర్వులు జారీ అయ్యేవరకూ వర్తిస్తుంది. అయితే, సంబంధిత సంస్థల కోసం పేర్కొన్న అన్ని షరతులు, పరిమితులు ఖచ్చితంగా కట్టుబడి ఉంటేనే ఈ మినహాయింపులు వర్తిస్తాయి.
జనాభా, ఏమేరకు ఐసొలేషన్లో ఉన్నారు, డ్రోన్ డెలివరీలు నిర్ధిష్టంగా అవసరమైన ప్రాంతాలను గుర్తించడం వంటి వాటిని అంచనా వేయడంలో, తోడ్పడంలో కూడా ఈ ట్రయల్స్ సాయం చేస్తాయి.
ఈ నెల మొదట్లో, ఇటువంటి అనుమతినే ఇండియన్ కౌన్సిల్ ఆఫ్ మెడికల్ రీసెర్చ్కు , ఐఐటి కాన్పూర్తో భాగస్వామ్యంతో డ్రోన్ల ద్వారా కోవిడ్-19 వాక్సిన్ డెలివరీకి గల సాధ్యతను అధ్యయనం చేసేందుకు ఇచ్చింది.
ఈ అనుమతులు ద్వంద్వ లక్ష్యాలైన వాక్సిన్ డెలివరీ, మెరుగైన ఆరోగ్య సంరక్షణ సేవలను దిగువన పేర్కొన్న సేవల ద్వారా అందుబాటులోకి తీసుకు వస్తాయి.
పౌరుల గడపలోకి ప్రాథమిక ఆరోగ్య సేవలు అందేలా చూడడం
కోవిడ్ సోకిన వారి నుంచి మరొకరికి సోకకుండా వ్యక్తుల రాకపోకలను పరిమితం చేయడం లేదా కోవిడ్ వచ్చే ప్రాంతాలకు ఆకాశమార్గాన బట్వాడా చేయడం
ఆరోగ్య సేవలను చివరి మైలు వరకూ, ముఖ్యంగా మారుమూల ప్రాంతాలలో అందుబాటులో ఉండేలా చూడడం
దీర్ఘపరిధిగల డ్రోన్లకు వైద్య వ్యూహరచనను మధ్య మైలులో సమన్వయం చేసే సాధ్యత
ముఖ్యంగా, త్వరలోనే మూడవ వాక్సిన్ను ప్రారంభించి, లక్షలాది డోసులను భారత వ్యాప్తంగా రవాణా చేసేందుకు వైద్య సరఫరా లంకెను, మెరుగుపరచడం.
డ్రోన్ల ఉపయోగం అనుమతికి సంబంధించిన పబ్లిక్ నోటీసు దిగువన ఇచ్చిన లింక్లో అందుబాటులో ఉంది.
https://static.pib.gov.in/WriteReadData/specificdocs/documents/2021/apr/doc202143031.pdf
ప్రధాన మంత్రి కార్యాలయం
బ్లూంబర్గ్ గ్లోబల్ బిజినెస్ ఫోరమ్ లో ప్రధానోపన్యాసం చేసిన ప్రధాన మంత్రి
ప్రధాన మంత్రి శ్రీ నరేంద్ర మోదీ న్యూ యార్క్ లో నేడు బ్లూంబర్గ్ గ్లోబల్ బిజినెస్ ఫోరమ్ లో ప్రధానోపన్యాసం చేశారు.
సభికుల లో పలువురు ప్రముఖులు కూడా భాగం గా ఉన్న ఈ కార్యక్రమం లో ప్రధాన మంత్రి ప్రసంగిస్తూ, తాను ఈ అవకాశాన్ని భారతదేశ వృద్ధి గాథ తాలూకు భావి దిశ ను వివరించేందుకు వినియోగించుకొంటున్నానన్నారు. భారతదేశం యొక్క వృద్ధి గాథ ప్రజాస్వామ్యం, జనసంఖ్య, గిరాకీ మరియు నిర్ణయాత్మకత అనే నాలుగు స్తంభాల పై నిర్మితమైందని ఆయన చెప్పారు.
భారతదేశ ఆర్థిక వ్యవస్థ దేశం లో నెలకొన్న రాజకీయ స్థిరత్వ వాతావరణం నుండి లబ్ధి ని పొందినట్లు ప్రధాన మంత్రి తెలిపారు.
ప్రభుత్వం ప్రవేశపెట్టిన విజయవంతమైన సంస్కరణల కు ప్రపంచ గుర్తింపు లభించినట్లు కూడా ప్రధాన మంత్రి ప్రముఖం గా ప్రస్తావించారు. ఈ సందర్భం లో ఆయన వరల్డ్ బ్యాంకు మదింపు చేసే ఈజ్ ఆఫ్ డూయింగ్ బిజినెస్ ఇండెక్స్ లో అరవై అయిదవ ర్యాంకు కు మెరుగవడం, లాజిస్టిక్స్ పర్ ఫార్మెన్స్ ఇండెక్స్ లో పది స్థానాల మేరకు ఎగబాకడం, గ్లోబల్ కాంపిటేటివ్నెస్ ఇండెక్స్ లో పదమూడు స్థానాల ఎదుగుదల, ఇంకా గ్లోబల్ ఇనవేశన్ ఇండెక్స్ లో ఇరవై నాలుగు స్థానాల వృద్ధి ని గురించి ప్రస్తావించారు.
ప్రపంచ పెట్టుబడుల ను ఆకర్షించడం లో ఆసియా లో అగ్రశ్రేణి ప్రదర్శన ను కనబరచిన ఆర్థిక వ్యవస్థ గా భారతదేశాన్ని బ్లూంబర్గ్ నేశనల్ బ్రాండ్ ట్రాకర్ 2018 సర్వేక్షణ ఇటీవల పేర్కొన్న సంగతి ని సైతం ప్రధాన మంత్రి చాటి చెప్పారు. ఈ నివేదిక యొక్క 10 సూచకాల లో 7 సూచకాలు.. రాజకీయ స్థిరత్వం, కరెన్సీ స్థిరత్వం, అధిక నాణ్యత తో కూడిన ఉత్పత్తులు, అవినీతి నిరోధం, ఉత్పత్తి ఖర్చు తక్కువగా ఉండడం, వ్యూహాత్మక స్థానం, ఇంకా ఐపిఆర్ లు.. పరం గా భారతదేశం ఉన్నత స్థానం లో ఉంది.
సాంకేతిక విజ్ఞానం మరియు నూతన ఆవిష్కరణల ను గురించి ప్రధాన మంత్రి మాట్లాడుతూ, భారతదేశం లో పెట్టుబడి పెట్టడం కోసం తరలి రావలసిందిగా ప్రపంచ వ్యాపార సముదాయాన్ని ప్రధాన మంత్రి ఆహ్వానించారు. వారి యొక్క సాంకేతిక విజ్ఞానం మరియు భారతదేశం యొక్క ప్రతిభ కలసికట్టుగా ప్రపంచం లో మార్పు ను కొని తేగలవన్నారు. వాటి వ్యాపార పరిమాణాని కి భారతదేశం యొక్క నైపుణ్యాలు జత పడితే ప్రపంచ ఆర్థిక వృద్ధి ని త్వరితం చేయగలుగుతాయన్నారు.
ప్రధాన మంత్రి కీలకోపన్యాసం అనంతరం బ్లూంబర్గ్ వ్యస్థాపకుడు శ్రీ మైకల్ బ్లూంబర్గ్ తో ముఖాముఖి సమావేశం ఏర్పాటయింది.
(
రక్షణ మంత్రిత్వ శాఖ
72వ వార్షికోత్సవాన్ని జరుపుకుంటున్న ఎన్సిసి
ప్రపంచంలోనే అతిపెద్ద యూనిఫార్మ్ కలిగిన యువజన సంస్థ అయిన నేషనల్ కేడెట్ కార్్ప్స  తన 72వ రైజింగ్ డేను నవంబర్ 22వ తేదీన నిర్వహించనుంది. ఈ వేడుకలను జాతీయ యుద్ధ స్మారక చిహ్నం వద్ద శనివారం నాడు రణభూమిలో అత్యున్నత త్యాగం చేసిన యోధులకు నివాళులు అర్పించడం ద్వారా ప్రారంభించారు. మొత్తం ఎన్సిసి సోదర ప్రపంచం తరఫున రక్షణశాఖ కార్యదర్శి డాక్టర్ అజయ్ కమార్, ఎన్సిసి డిజి లెఫ్టనెంట్ జనరల్ రజీవ్ చోప్రా పుష్పాలను సమర్పించారు.
ఈ సందర్భంగా మాట్లాడుతూ, ప్రస్తుత సంవత్సరం కోవిడ్-19 సంక్షోభ సమయంలో ఎన్సిసి కేడెట్లు నిస్వార్ధంతో ఎక్స్ ఎన్సిసి యోగదాన్ ద్వారా పాలుపంచుకుని, ఈ మహమ్మారిపై పోరాటం చేసేందుకు అవసరమైన చర్యల పట్ల చైతన్యం కలిగించడంలో కరోనా యోధులుగా పని చేశారని, రక్షణ శాఖ కార్యదర్శి ప్రసంశించారు. ఏక్ భారత్ శ్రేష్ఠ్ భారత్, ఆత్మనిర్భర్ భారత్, ఫిట్ ఇండియా వంటి కార్యకలాపాలలో కేడెట్లు, అసోసియేట్ ఎన్సిసి అధికారులు పాలుపంచుకొని ఇతరులకు ఆదర్శంగా నిలిచారు. కేడెట్లు మనస్ఫూర్తిగా స్వచ్ఛ అభియాన్, మెగా పొల్యూషన్ పాఖ్వాడాలలో పాల్గొని, పలు ప్రభుత్వ చొరవలైన డిజిటల్ అక్షరాస్యత, అంతర్జాతీయ యోగా దినోత్సవం, చెట్లు నాటడం, ఇమ్యునైజేషన్ కార్యక్రమాలలో కీలక పాత్ర పోషించారు.
ప్రధానమంత్రి నరేంద్ర మోడీ ఆగస్టు 15, 2020న దేశంలోని సరిహద్దులలో, కోస్తా ప్రాంతాలలో నేషనల్ కేడెట్ కార్ప్స్ ఉనికి వ్యాప్తికి సంబంధించిన పథకాన్ని ప్రకటించారు. వైమానిక దళ స్టేషన్లు, తాలూక ఆవాసాలు, కోస్తా తాలుకాలు, సరిహద్దు జిల్లాలపై దృష్టి పెట్టి సైన్య, నావికాదళ, వైమానిక దళాలలో కేడెట్ బలం లక్షకు పెరిగింది. పుష్ప గుచ్ఛాన్ని సమర్పించిన తర్వాత రక్షణ శాఖ కార్యదర్శి డాక్టర్ అజయ్ కుమార్ మాట్లాడుతూ, మన సరిహద్దు, కోస్తా జిల్లాలలో ఎన్సిసి బలాన్ని విస్తరించడం అన్నది ఈ ప్రాంతాలకు చెందిన యువత మరింత మంది సైన్యంలో చేరేందుకు ప్రేరణను ఇస్తుందన్నారు. సౌభ్రాతృత్వం, క్రమశిక్షణ, జాతీయ సమైక్యత, నిస్వార్ధ సేవ వంటి విలువలు యువతలో పెంచేందుకు జాతి ఎన్సిసి వైపు చూస్తోందన్నారు.
ఎన్సిసి బహుముఖ కార్యకలాపాలు, వివిధ పాఠ్యాంశాలు, యువత స్వీయ అభివృద్ధి చేసుకునేందుకు ప్రత్యేక అవకాశాలను కల్పిస్తుంది. క్రీడలు, సాహస క్రీడల క్షేత్రంలో అనేకమంది కేడెట్లు అసాధారణ విజయాలను సాధించి దేశానికి, సంస్థకు గర్వదాయకంగా నిలిచారు. నేటి యువతను రేపటి బాధ్యతాయుతమైన పౌరులుగా మలచడంలో ఎన్సిసి అవిశ్రాంత కృషిని కొనసాగిస్తోంది.
ఎన్సిసి రైజింగ్ డేను దేశవ్యాప్తంగా జరుపుకోనున్నారు. ఈ సందర్భంగా కేడెట్లు రక్తదాన శిబిరాలు, సామాజికాభివృద్ధి కార్యక్రమాలలో పాల్గొంటారు.
చట్ట, న్యాయ మంత్రిత్వ శాఖ
అటార్నీ జనరల్, సొలిసిటర్ జనరల్, కేంద్ర ప్రభుత్వ ఇతర న్యాయ అధికారులతో సమీక్ష సమావేశం నిర్వహించిన న్యాయ శాఖ మంత్రి
న్యాయవ్యవస్థలో డిజిటల్ విధానాలకు మరింత ఊతం ఇవ్వడానికి లాక్ డౌన్ ఒక అవకాశంగా తీసుకోవాలి : శ్రీ రవిశంకర్ ప్రసాద్
కేంద్ర న్యాయ, న్యాయ శాఖ మంత్రి శ్రీ రవిశంకర్ ప్రసాద్ ఈ రోజు అటార్నీ జనరల్ నేతృత్వంలోని న్యాయ అధికారుల బృందంతో వీడియో కాన్ఫరెన్సింగ్ ద్వారా సంభాషించారు. ఈ సమావేశంలో భారత అటార్నీ జనరల్, శ్రీ కె.కె.వేణుగోపాల్, సొలిసిటర్ జనరల్ శ్రీ తుషార్ మెహతా, అదనపు సొలిసిటర్ జనరళ్లు, అసిస్టెంట్ సొలిసిటర్ జనరళ్లు, న్యాయ వ్యవహారాల శాఖ కార్యదర్శి, ఇతర అధికారులు పాల్గొన్నారు. కరోనా వైరస్ వ్యాప్తి నిరోధించడానికి విధించిన లాక్ డౌన్ సమయంలో నిర్వహించిన వర్చువల్ సమావేశంలో ఇది మొదటిది.
న్యాయ మంత్రి తన ప్రారంభ ఉపన్యాసంలో, సవాళ్లు ఎదుర్కొంటున్న సమయమిదని, ప్రధాని శ్రీ నరేంద్ర మోడీ దేశాన్ని టీం ఇండియాగా నడిపిస్తున్నారని అన్నారు. కేంద్ర ప్రభుత్వం అన్ని రాష్ట్ర ప్రభుత్వాలతో తగిన ప్రతిస్పందన కోసం తరచూ సంప్రదింపులు జరుపుతోంది. లాక్ డౌన్ అవసరం, దాని నుండి ఉత్పన్నమయ్యే సవాళ్లను పరిష్కరించడం గురించి ప్రధానమంత్రి స్వయంగా ఉమ్మడి అభిప్రాయానికి రావాలని ముఖ్యమంత్రులతో వరుస వర్చువల్ సమావేశాలు చేపట్టినట్లు శ్రీ ప్రసాద్ న్యాయ అధికారులకు చెప్పారు. కేబినెట్ కార్యదర్శి, ఆరోగ్య కార్యదర్శి వివిధ ప్రధాన కార్యదర్శులు, ఆరోగ్య కార్యదర్శులతో సంభాషిస్తున్నారు. విస్తృతమైన అభిప్రాయాల ఆధారంగా, హోం మంత్రిత్వ శాఖ, ఆరోగ్య మంత్రిత్వ శాఖ, ఇతర సంబంధిత మంత్రిత్వ శాఖలు విపత్తు నిర్వహణ చట్టం క్రింద మార్గదర్శకాలను జారీ చేస్తాయి.సొలిసిటర్ జనరల్ శ్రీ తుషార్ మెహతా కేసుల స్వభావం, ఎప్పటికప్పుడు సుప్రీంకోర్టు జారీ చేస్తున్న ఉత్తర్వులను వివరించారు, ఇవి ప్రభుత్వం జారీ చేసిన మార్గదర్శకాలను, తీసుకున్న చర్యలను సమర్థించాయి.
ఈ కష్ట సమయాల్లో మితిమీరిన వ్యాజ్యాలును నివారించాల్సిన అవసరం ఉందని న్యాయ శాఖ మంత్రి ప్రత్యేకంగా స్పష్టం చేశారు. కేసులను దాఖలు చేయకుండా ఎవరైనా ఆపలేనప్పటికీ, ఈ రకమైన జోక్యాలకు సమర్థవంతమైన ప్రతిస్పందన ఉండాలన్నారు. దీనిని అటార్నీ జనరల్, ఇతర న్యాయ అధికారులందరూ ప్రశంసించారు. న్యాయ శాఖ కార్యదర్శి, ఈ-కోర్ట్ లు, ఇతర పరిణామాల ప్రస్తావించారు. లాక్ డౌన్ సమయంలో కేసుల ఈ-ఫైలింగ్ కోసం నమోదు చేసుకున్న న్యాయవాదుల సంఖ్యలో గణనీయమైన పెరుగుదల ఉందని ఆయన తెలిపారు. లాక్ డౌన్ సమయంలో పిటిషన్ల ఈ-ఫైలింగ్ కోసం 1282 న్యాయవాదులు నమోదు చేసుకున్నారు, అందులో గత వారంలోనే 543 మంది న్యాయవాదులు నమోదు చేసుకున్నారు. కోవిడ్-19 కు సంబంధించిన కేసుల గురించి న్యాయ మంత్రిత్వ శాఖలో అందుబాటులో ఉన్న సమన్వయ వ్యవస్థను న్యాయ వ్యవహారాల శాఖ కార్యదర్శి వివరించారు. తమ విధానంలో ఏకరూపత ఉండాలని, సుప్రీంకోర్టు ఆదేశాలను వెంటనే వివిధ హైకోర్టులకు తెలియజేయాలని ఇక్కడ ఒక సాధారణ ఏకాభిప్రాయం. ఈ-కోర్ట్ ల వ్యవస్థను మరింత పటిష్టం చేయాలనీ సమావేశంలో లా అధికారులు అభిప్రాయపడ్డారు. సుప్రీం కోర్ట్ కి సంబంధించిన ఈ-కోర్ట్ కమిటీలో సభ్యుడిగా కూడా ఉన్న న్యాయ శాఖ కార్యదర్శి ఈ ప్రతిపాదనలను కమిటీ ముందు పెట్టాలని న్యాయ శాఖ మంత్రి సూచించారు. మహమ్మారి తీవ్ర సమస్యగా ఉన్న ప్రస్తుత పరిస్థితుల్లో కోర్ట్ కార్యకలాపాలు వీడియో కాన్ఫరెన్సింగ్ ద్వారా జరుగుతాయని అన్నారు. న్యాయ ప్రక్రియలో డిజిటల్ విధానాలు మరింత పటిష్టంగా రూపుదిద్దుకోవాలని కేంద్ర న్యాయ మంత్రి అభిప్రాయపడ్డారు. .
ఆరోగ్య, కుటుంబ సంక్షేమ మంత్రిత్వ శాఖ
దేశంలో ఇప్పటిదాకా 36.48 కోట్లకు పైగా కోవిడ్ టీకాలు
గత 24 గంటలలో 45,892 కొత్త కోవిడ్ కేసులు
చికిత్సలో మొత్తం కేసులు 4,60,704; మొత్తం కేసుల్లో 1.50%
రోజువారీ పాజిటివిటీ 2.42%; నెల రోజులుగా 5% లోపే
భారత దేశపు మొత్తం కోవిడ్ టీకా డోసుల పంపిణీ నిన్నటికి 36.48 కోట్లు దాటింది. ఈ ఉదయం 7 గంటలవరకు అందిన సమాచారం
ప్రకారం 47,40,833 శిబిరాల ద్వారా 36,48,47,549 డోసుల పంపిణీ జరిగింది. గత 24 గంటల్లో 33,81,671 టీకాలిచ్చారు. వాటి
వివరాలు ఇలా ఉన్నాయి.
|
|
ఆరోగ్య సిబ్బంది
|
|
మొదటి డోస్
|
|
1,02,38,831
|
|
రెండో డోస్
|
|
73,57,382
|
|
కోవిడ్ యోధులు
|
|
మొదటి డోస్
|
|
1,76,29,332
|
|
రెండో డోస్
|
|
97,78,648
|
|
18-44 వయోవర్గం
|
|
మొదటి డోస్
|
|
10,63,61,310
|
|
రెండో డోస్
|
|
31,93,918
|
|
45-59 వయోవర్గం
|
|
మొదటి డోస్
|
|
9,21,04,824
|
|
రెండో డోస్
|
|
2,14,42,733
|
|
60 ఏళ్ళు పైబడ్డవారు
|
|
మొదటి డోస్
|
|
6,95,55,573
|
|
రెండో డోస్
|
|
2,71,84,998
|
|
మొత్తం
|
|
36,48,47,549
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు
చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. గత 24 గంటలలో దేశవ్యాప్తంగా 45,892 కొత్త కరోనా కేసులు
నమోదయ్యాయి. ఆ విధంగా రోజుకు 50 వేల లోపు కేసులు రావటం గత 11 రోజులుగా నడుస్తోంది. కేంద్ర, రాష్ట ప్రభుత్వాల
ఉమ్మడి కృషి ఫలితంగానే ఈ ధోరణి నమోదవుతోంది.
చికిత్సలో ఉన్న కేసుల తగ్గుదల కూడా కనబడుతోంది. ప్రస్తుత దేశవ్యాప్తంగా చికిత్సలో ఉన్నవారు 4,60,704 మంది.
చికిత్సలో ఉన్న కేసులు మొత్తం పాజిటివ్ కేసులలో 1.50% మాత్రమే.
కోలుకున్నవారి సంఖ్య పెరుగుతూ 2,98,43,825 కు చేరింది. కొత్త కేసులకంటే కోలుకుంటున్నవారే ఎక్కువగా ఉంటున్నారు. గత
24 గంటలలో 44,291 మంది కోలుకున్నారు. దీంతో మొత్తం కోలుకున్నవారి శాతం 97.18% కు చేరింది.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 18,93,800 పరీక్షలు జరపగా ఇప్పటిదాకా చేసిన
మొత్తం పరీక్షలు 42.52 కోట్లకు పైగా  అయ్యాయి. ఒక వైపు పరీక్షలు పెరుగుతూ ఉండగా మరోవైపు పాజిటివిటీ
తగ్గుతూ వస్తోంది. వారపు పాజిటివిటీ ప్రస్తుతం 2.37% కాగా రోజువారీ పాజిటివిటీ 2.42% అయింది. వరుసగా 17 రోజులుగా
ఇది 3% లోపు. నెలరోజులుగా 5% లోపే ఉంటోంది.
మంత్రిమండలి
భారతదేశం లో పెట్టుబడి సంబంధిత మౌలిక సదుపాయాల కల్పన కు ఒక యంత్రాంగం స్థాపన అనే అంశం లో భారతదేశాని కి మరియు సౌదీ అరేబియా కు మధ్య ఎంఒయు పై సంతకాల కు ఆమోదం తెలిపిన మంత్రివర్గం
భారతదేశం లో పెట్టుబడి సంబంధిత మౌలిక సదుపాయాల కల్పన కు ఒక యంత్రాంగాన్ని నెలకొల్పే అంశం లో మధ్య ఓ అవగాహనపూర్వక ఒప్పంద పత్రం పై భారతదేశం, సౌదీ అరేబియా లు చేసిన సంతకాల కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ఈ ఎంఒయు కుదరడం తో దేశం లో మౌలిక సదుపాయాల రంగం లోకి తరలిరాగల పెట్టుబడి ని ఆకర్షించడం కోసం సౌదీ అరేబియా కు చెందిన సంస్థ లతో కలసి పని చేయడం లో ఒక అడుగు ముందుకు వేసినట్లు అవుతుంది. ఇది దేశం లో మౌలిక సదుపాయాల అభివృద్ధి కి ఊతాన్ని ఇవ్వడం తో పాటు మరిన్ని ఉద్యోగాల కల్పన కు, అనుబంధ పరిశ్రమల/అనుబంధ రంగాల వృద్ధి కి దారి తీస్తుంది. ఇది జిడిపి లో వృద్ధి కి మరియు మొత్తం మీద ఆర్థిక సమృద్ధి కి కూడా బాట ను పరుస్తుంది.
(
ప్రధాన మంత్రి కార్యాలయం
పశ్చిమ బంగాల్ లో ఈ రోజు న నిర్వహించాలని ముందుగానే నిర్ణయం జరిగినకార్యక్రమాల లో వీడియో కాన్ఫరెన్స్ మాధ్యం ద్వారా పాలుపంచుకోనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ రోజు న పశ్చిమ బంగాల్ ను సందర్శించవలసి ఉండగా, వీడియో కాన్ఫరెన్స్ మాధ్యం ద్వారా పశ్చిమ బంగాల్ లో నిర్ధారిత కార్యక్రమాల లో ఆయన పాలుపంచుకోనున్నారు.
ప్రధాన మంత్రి కార్యాలయం ఒక ట్వీట్ లో -
‘‘ప్రధాన మంత్రి @narendramodi పశ్చిమ బంగాల్ లో నేటి నిర్ధారిత కార్యక్రమాల లో వీడియో కాన్ఫరెన్సింగ్ మాధ్యం ద్వారా పాలుపంచుకోనున్నారు. ఈ కార్యక్రమాల లో కనెక్టివిటీ కి సంబంధించిన కీలక ప్రాజెక్టుల కు ప్రారంభోత్సవం మరియు నేశనల్ గంగ కౌన్సిల్ యొక్క సమావేశం భాగం గా ఉన్నాయి.’’ అని తెలిపింది.
ప్రధాన మంత్రి యొక్క మాతృమూర్తి ఈ రోజు న ఉదయం అహమదాబాద్ లో కన్నుమూశారు.